|  |  |  |
| --- | --- | --- |
| BOSNA I HERCEGOVINA |  | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA****P R E D S J E D N I K** | **СКУПШТИНА****П Р Е Д С Ј Е Д Н И К** |
| *Mladena Maglova 2, 76100 Brčko distrikt BiH, telefon i faks: 049/215-516*  | *Младена Маглова 2, 76100 Брчко дистрикт БиХ, тел. и факс: 049/215-516* |

Broj: 01.1-33-1019/24

Brčko, 2. 12. 2024. godine

Na temelju članka 23 Statuta Brčko distrikta BiH – pročišćeni tekst (Službeni glasnik Brčko distrikta BiH, broj 2/10) i članka 32 Poslovnika o radu Skupštine Brčko distrikta BiH – pročišćen tekst („Službeni glasnik Brčko distrikta BiH“, brojevi: 54/18, 17/20, 24/20 i 9/22), a sukladno članku 23b Zakona o službenicima i namještenicima u Skupštini Brčko distrikta BiH (Službeni glasnik Brčko distrikta BiH, brojevi: 8/19, 2/21 i 24/24) i Odluci o realizaciji plana zapošljavanja u Stručnoj službi Skupštine Brčko distrikta BiH, broj: 01.1-33-0517/24 od 7. veljače 2024. godine, 21. svibnja 2024. godine i 2. prosinaca 2024. godine, predsjednik Skupštine, raspisuje:

**JAVNI NATJEČAJ**

za izbor i imenovanje voditelja Stručne službe Skupštine Brčko distrikta BiH

**I. Opis poslova**

* Pomaže predsjedniku Skupštine u pripremanju i organiziranju sjednica Skupštine i radi druge poslove koje mu povjere Skupština i predsjednik Skupštine
* Rukovodi Stručnom službom Skupštine
* Upravlja radom Stručne službe Skupštine, koordinira sa ostalim institucijama Distrikta radi ostvarivanja funkcija Skupštine i obavlja druge poslove utvrđene Poslovnikom o radu Skupštine Brčko distrikta BiH ili drugim aktima koje donese Skupština
* Obavlja poslove koje mu povjeri predsjednik ili dopredsjednik Skupštine
* Priprema zahtjev za osiguranje sredstava za rad Skupštine, skupštinskih povjerenstava i Stručne službe i nalogodavac je za materijalno i financijsko poslovanje Skupštine i Stručne službe
* Odgovoran je za izdavanje, uređivanje, sadržajnu koncepciju i druga pitanja vezana za objavljivanje akata u Službenom glasniku Brčko distrikta BiH
* Sudjeluje u izradi prijedloga pravnih akata koje donose Skupština i njezina tijela
* U suradnji s rukovodećim službenicima odgovoran je za planiranje zapošljavanja i profesionalni razvoj službenika i namještenika u Stručnoj službi, sukladno potrebama
* Za svoj rad i rad Stručne službe odgovoran je predsjedniku Skupštine.

**II. Mandat**

Mandat voditelja Stručne službe Skupštine traje do konca mandata aktualnog saziva Skupštine Brčko distrikta BiH, a najdulje do imenovanja voditelja Stručne službe novog saziva Skupštine Brčko distrikta BiH.

**III. Radno-pravni status**

Voditelj Stručne službe Skupštine ima status rukovodećeg službenika.

**IV. Opći uvjeti**

Pravo prijave na natječaj imaju kandidati koji ispunjavaju sljedeće opće uvjete:

1. da su državljani BiH
2. da su punoljetni
3. da su zdravstveno sposobni za vršenje poslova radnog mjesta
4. da se protiv njih ne vodi kazneni postupak
5. da se na njih ne odnosi članak IX. stavak 1 Ustava BiH
6. da u posljednje tri godine počevši od dana objavljivanja ovog natječaja nisu otpušteni iz državne službe u institucijama BiH, odnosno entiteta i službe Distrikta, zbog pravomoćno izrečene stegovne mjere.

**V. Posebni uvjeti**

Pored općih uvjeta kandidati moraju ispunjavati i sljedeće minimalne uvjete za vršenje poslova i zadataka radnog mjesta:

* završen četverogodišnji studij sa zvanjem diplomirani pravnik i ostvarenih 240 ECTS bodova
* najmanje 5 godina radnog iskustva u struci
* položen ispit za rad u tijelima uprave.

**VI. Podnošenje prijava**

Prijava na Javni natječaj podnosi se na propisanom formularu koji se može preuzeti na pisarnici Skupštine Brčko distrikta BiH i na internetskoj stranici [www.skupstinabd.ba](http://www.skupstinabd.ba).

Potpisanu prijavu kandidati podnose osobno na pisarnicu Skupštine Brčko distrikta BiH ili poštom na adresu: Skupština Brčko distrikta BiH, Ulica Mladena Maglova broj 2, Brčko, 76 100.

Kandidati su materijalno i kazneno odgovorni za točnost podataka navedenih u prijavi.

Prijave na natječaj podnose se od 5. 12. 2024. do 12. 12. 2024. godine.

Nepotpune prijave kao i one koje su stigle nakon roka za podnošenje prijava neće biti razmatrane.

**VII. Natječajna procedura**

Proceduru Javnog natječaja provodi tročlano povjerenstvo koje imenuje predsjednik Skupštine.

Na temelju podataka iz prijava povjerenstvo za provedbu natječaja izvršit će odabir kandidata, sastaviti izvješće o odabiru i utvrditi termin intervjua.

Kandidati čije su prijave označene kao potpune pozivaju se na intervju isključivo preko internetske stranice [www.skupstinabd.ba](http://www.skupstinabd.ba).

Tijekom postupka intervjuiranja povjerenstvo ocjenjuje kandidate po utvrđenim osnovnim i dopunskim kriterijima propisanim Pravilnikom o radu službenika i namještenika u Skupštini Brčko distrikta BiH.

Iznimno, pored bodovanja osnovnih i dopunskih kriterija, povjerenstvo će priznati dodatna tri (3) boda kandidatima na koje se odnosi članak 14 Zakona o dopunskim pravima obitelji poginulih branitelja i ratnih vojnih invalida.

Prvorangirani kandidat dužan je u roku od tri (3) dana od dana obavijesti o rezultatima Natječaja dostaviti povjerenstvu za provedbu Natječaja svu dokumentaciju u izvorniku ili ovjerenim preslikama kojom se dokazuje ispunjavanje općih i posebnih uvjeta propisanih ovim natječajem.

U slučaju da se u postupku provjere ispunjenosti uvjeta utvrdi da oni ne odgovaraju podatcima u podnesenoj prijavi, kandidat se eliminira iz daljnjeg tijeka odabira, a na njegovo mjesto dolazi sljedeći kandidat s rang-liste, i obnavlja se procedura provjere sa istim rokovima.

O rezultatima provedenog Natječaja kandidati će biti obavješteni preko internetske stranice [www.skupstinabd.ba](http://www.skupstinabd.ba) .

**VIII. Napomene**

Kandidati koji nemaju položen ispit za rad u tijelima uprave mogu ravnopravno konkurirati i biti izabrani kao i kandidati koji imaju položen ispit, uz obvezu da u roku od šest mjeseci od dana zasnivanja radnog odnosa polože ispit.

Uz diplome koje su stečene u inozemstvu nakon 6. 4. 1992. godine potrebno je dostaviti dokaz o nostrifikaciji.

Sve informacije u svezi s Natječajem mogu se dobiti u Stručnoj službi Skupštine na broj telefona: 049 215 516, lokal 280.

 **P R E D S J E D N I K**

 **SKUPŠTINE BRČKO DISTRIKTA BiH**

 **D a m i r B u l č e v i ć**